උතුරේ ඇති සම්පත්වලින් මුළු රටම සංවර්ධනය කළ හැකියි
යාපනය ඇතුළු උතුරු පළාතේ ජනතාව බොහෝ කලක සිට ආර්ථික දුෂ්කරතාවන්ට මුහුණ දෙන නමුත් ප්රයෝජනයට ගත හැකි විශාල ආර්ථික විභවයක් එම පළාතේ පවතින බව පෙන්වා දුන් ජනාධිපති රනිල් වික්රමසිංහ මහතා එම අවස්ථාවන් උතුරු පළාත ඇතුළු සමස්ත රටේම ආර්ථික වර්ධනයට දායක කරගැනීමට රජය සැලසුම් කර තිබෙන බව පැවසිය ජනාධිපතිවරයා මේ බව සඳහන් කර සිටියේ යාපනය දිස්ත්රික්කයේ විද්වතුන් වෘත්තියවේදීන් සහ ව්යවසායකයන් සමඟ සිකුරාදා යාපනය වාලම්පුරි හෝටලයේ පැවති හමුවේදීය අප සිංහල භාෂාව සේම දෙමළ භාෂාව ද ප්රවර්ධනය කළ යුතුයි නුදුරු අනාගතයේ තමිල්නාඩුවේ සිදුවීමට නියමිත ආර්ථිකය වර්ධනයත් සමඟ දෙමළ භාෂාව කතා කරන ශ්රී ලාංකිකයන්ට අන් අයට නොලැබෙන අවස්ථා උදාවනු ඇතියි ඒ වගේම අපි රටේ සියලු පළාත් එක ලෙස සංවර්ධනය කළයුතුයි මම අමාත්යවරයෙකු ලෙස කටයුතු කරන අවධියේදී යාපනය රටේ ප්රධාන නගරවලින් එකක් වූ නමුත් පසුව එය පසුගාමී තත්ත්වයට පත්වුණා දැන් යුද්ධය අවසන් වී තිබෙනවා එනිසා යාපනය සහ උතුරු පළාත සංවර්ධනය කිරීමට කාලය උදාවී තිබෙනවා දිළිඳුකම පිටුදැකීම කෘෂිකාර්මික නවීකරණය වැනි ප්රාදේශීය සංවර්ධනය සඳහා අප පළාත් සභාවලට වැඩි බලයක් ලබාදිය යුතුයි ජාතික ඉඩම් කොමිෂන් සභාව සහ සත්ය හා ප්රතිසන්ධානය පිළිබඳ කොමිෂන් සභාව ගැසට් කිරීමට අප කටයුතු කරමින් සිටිනවා එමෙන්ම කාන්තා සහ තරුණ නියෝජනය ඇතුළත් වන ආකාරයටත් පාර්ලිමේන්තු මන්ත්රීවරුන්ට පළාත් සභාව තුළ මෙන්ම පාර්ලිමේන්තුව තුළද එකවර කටයුතු කිරීමට ඉඩ සැලසෙන පරිදි පළාත් සභා මැතිවරණ ක්රමය සංශෝධනය කිරීමට අප බලාපොරොත්තු වෙනවා මෙමගින් මධ්යම රජය සහ පළාත් පරිපාලන යාන්ත්රණය ඒකාබද්ධ කෙරෙනවා යාපනයට පුනර්ජනනීය බලශක්තිය සංචාරක ව්යාපාරය සහ කෘෂිකර්මාන්තය සම්බන්ධයෙන් විශාල විභවයක් පවතිනවා ආයෝජන කලාප සංවර්ධනය කිරීමටත් ත්රිකුණාමල වරාය සංවර්ධනය සහ ඉන්දියාව සමඟ ගොඩබිම් සම්බන්ධතාව ඇතිකර ගනිමින් එය රටේ සංවර්ධනයට දායක කර ගැනීමට අප සැලසුම් කර තිබෙනවා යාපනය සහ උතුරු පළාතේ ජනතාව බොහෝ කාලයක් පීඩාවට පත්වුණා නමුත් අප විසින් ප්රයෝජනයට ගත යුතු විශාල විභවයක් මේ පළාතේ පවතිනවා රටට වෙනසක් අවශ්යයි අපට පැරණි ක්රමය අනුව ඉදිරියට යා නොහැකියි යහපත් අනාගතයක් වෙනුවෙන් පවතින ක්රමය වෙනස් විය යුතුයි වෛද්යවරුන් නීතිඥයන් සහ සිවිල් සමාජයේ නායකයින් ලෙස ඔබ ඒ සඳහා පෙරමුණ ගත යුතුයි අප සියලු දෙනාම නව ශ්රී ලංකාවක් වෙනුවෙන් එක්ව වැඩ කළ යුතුයි 2022 වසරේ අපට එල්ල වූ දුෂ්කරතා කෙරතම් පීඩාකාරී වුවද අප සියලුදෙනා දැඩි අධිෂ්ඨානයෙන් එයට මුහුණ දුන්නා අප රට දියුණු කිරීමේ අභියෝගය ද ජයග්රහණය කරමු එහිදි අලුතින් සිතා අලුත් ගමකට එක්වෙමු කියා මා සියලු දෙනාට ආරාධනා කරනවා මෙහිදී වෘත්තීයවේදීන් සහ ව්යවසායකයන් විසින් ඉදිරිපත් කළ ප්රශ්නවලටද ජනාධිපතිවරයා සාධනීය පිළිතුරු ලබා දුන් අතර රටේ ඉදිරි සංවර්ධන ගමන වෙනුවෙන් ඔවුහු සිය අදහස් සහ යෝජනාද ජනාධිපතිවරයා වෙත ඉදිරිපත් කළහ උතුරු පළාත් ආණ්ඩුකාර පීඑස්එම් චාර්ල්ස් රාජ්ය අමාත්යවරුන් වන ආචාර්ය සුරේන් රාඝවන් කාදර් මස්තාන් පාර්ලිමේන්තු මන්ත්රී අංගජන් රාමනාදන් ජනාධිපති කාර්ය මණ්ඩල ප්රධානි හා ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක සාගල රත්නායක හිටපු අමාත්ය රවී කරුණානායක හිටපු රාජ්ය අමාත්ය විජයකලා මහේෂ්වරන් යන මහත්ම මහත්මීන් ඇතුළු පිරිසක් මෙම අවස්ථාවට එක්ව සිටියහ යාපනයේ සංචාරයක නිරත ජනාධිපති රනිල් වික්රමසිංහ මහතා ඉකුත් 02දා පස්වරුවේ යාපනය ශ්රී නාග විහාරය වෙත ගොස් ආගමික වතාවත්වල නිරතව ආශිර්වාද ලබා ගත්තේය පුදබිම වෙත පැමිණි ජනාධිපතිවරයා පළමුව බුද්ධ මන්දිරය වෙත ගොස් ආගමික වතාවත්වල නිරත වූ අතර අනතුරුව යාපනය ශ්රී නාග විහාරයේ විහාරාධිපති පූජ්ය මීගහජඳුරේ සිරිවිමල නායක හිමිපාණන් වහන්සේ බැහැ දැක උන්වහන්සේගේ සුවදුක් විමසමින් කෙටි පිළිසඳරක නිරත විය බෞද්ධ හින්දු ආගමික සංසදය වෙනුවෙන් එහි සභාපති ආචාර්ය එම්මෝගන් මහතා විසින් මෙහිදී ජනාධිපතිවරයාව පිළිගනු ලැබීය ඉන්පසු ජනාධිපතිවරයා නල්ලෙයි ආදීන ආශ්රමාදිපති ශ්රී සෝමසුන්දරම් පූජකතුමාද හමු වී ආශිර්වාද ලබා ගත්තේය අනතුරුව යාපනය රදගුරු නිල නිවස වෙත පැමිණි ජනාධිපති රනිල් වික්රමසිංහ මහතා යාපනය රදගුරු ජස්ටින් ඥානප්රගාසම් පියතුමා බැහැ දැක කෙටි පිළිසඳරක නිරත විය